ძ ე გ ლ ი

**Exegri monumentum!**

**ჰ ო რ ა ც ი უ ს ი**

**ძეგლი ავიგე ხელთუქმნელი, მარად უკვდავი,**

**მას მიაწყდება ხალხის დენა ახალ-ახალი.**

**მიემართება ზეცისაკენ უდრეკი თავით,**

**ალექსანდრიის სვეტზე მაღალი.**

**არა, მთლიანად არ მოვკვდები, ჩანს ჩემი სული**

**შერჩეს, აცილდეს გახრწინლების დაღის დაჩენა:**

**მე მადიდებენ, სანამ ქვეყნად, როგორც სულდგმული,**

**ერთი პოეტი მაინც დარჩება.**

**ჩემის სახელით აივსება დიდი რუსეთი,**

**ყოველი ერთი შემინახავს დამახსოვრებით,**

**სლავთა მემკვიდრე და ფინელი, და ტუნგუსელი,**

**ყალმუხი, ტრამალ ველთა მცხოვრები.**

**მოყვარულ ხალხში არ მოკვდება ჩემი სუფევა,**

**რადგან სიკეთეს უგალობდა ჩემი ჩანგური,**

**რადგან ვადიდე ჩვენს სასტიკ დროს თავისუფლება**

**და შევივრდომე ყველა ჩაგრული.**

**დაემორჩილე, ჩემო მუზავ, მაღალ განგებას,**

**ნუ შიშობ წყენას, ნურც მოელი გვირგვინს ანთებით,**

**გულცივად შეხვდი ყოველ ქებას, ყოველ ძაგებას**

**და რეგვენ კაცს ნუ ეკამათები.**

**1836**